《题汪水云诗卷》
宋代·刘丰禄

海水奔腾朔风急，巨鳌震动坤轴折。
茫茫水与云相连，中有仙人渺独立。
槁梧三尺操南音，轻视功名等秋叶。
调高韵古泣鬼神，毡帐轻弹燕蓟月。
锦囊万里诗一编，字字丹心沥青血。
回首铜仙旧梦寒，抚卷令人双鬓雪。
只今复作潇湘游，拟续离骚吊忠魄。
独夜何心闻杜鹃，云暗苍梧正愁绝。